চুনারুঘাট থানা

চুনারুঘাট থানা বাংলাদেশের হবিগঞ্জ জেলার অন্তর্গত চুনারুঘাট উপজেলার একটি থানা।

 প্রতিষ্ঠাকাল 
ব্রিটিশ শাসনামলে তৎকালীন আসাম প্রাদেশিক সরকারের অধীনে ১৯১৪ সালের ১০ আগস্ট সিলেট জেলার হবিগঞ্জ মহকুমাধীন মুছিকান্দি থানা প্রতিষ্ঠা করা হয়, যা বর্তমান থানা সদর থেকে প্রায় ৬ কিলোমিটার দক্ষিণ-পূর্বে খোয়াই নদীর তীরে অবস্থিত ছিল। কিন্তু মুছিকান্দি যাতায়াতের অসুবিধার কারণে পরবর্তী সময়ে ১৯২২ সালে চুনারুঘাটে থানা সদর স্থানান্তর করে চুনারুঘাট থানা নামকরণ করা হয়।

 প্রশাসনিক এলাকাসমূহ 
চুনারুঘাট উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম চুনারুঘাট থানার আওতাধীন।

পৌরসভা:
 চুনারুঘাট

ইউনিয়নসমূহ:
 ১নং গাজীপুর
 ২নং আহম্মদাবাদ
 ৩নং দেওরগাছ
 ৪নং পাইকপাড়া
 ৫নং শানখলা
 ৬নং চুনারুঘাট
 ৭নং উবাহাটা
 ৮নং সাটিয়াজুরী
 ৯নং রাণীগাঁও
 ১০নং মিরাশী 

 রেলপথ 

হবিগঞ্জ বাজার–শায়েস্তাগঞ্জ–বাল্লা রেলপথ 

উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।

শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 

 হবিগঞ্জ বাজার
 হবিগঞ্জ কোর্ট 
 ধুলিয়াখাল 
 পাইকপাড়া 

শায়েস্তাগঞ্জ জংশন 

বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 

শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। 

 বারকোটা 
 শাকির মোহাম্মদ 
 সুতাং বাজার 
 চুনারুঘাট
 আমু রোড
 আসামপারা 
 বাল্লা

 আরও দেখুন 
 চুনারুঘাট উপজেলা
 হবিগঞ্জ জেলা

 তথ্যসূত্র 

 বহিঃসংযোগ 

বিষয়শ্রেণী:হবিগঞ্জ জেলার থানা
বিষয়শ্রেণী:চুনারুঘাট উপজেলা